Bledo ežeras
Bledo ežeras (slovėn. Blejsko jezero) – ežeras šiaurės vakarų Slovėnijoje, Julijos Alpėse, šalia Bledo miesto. Ežeras ledyninės kilmės, išsidėstęs 475 m aukštyje vaizdingoje vietovėje, jį supa kalnai ir miškai. Ilgis siekia 2 120 m, plotis – 1 380 m. Ant šiaurinio ežero kranto stovi viduramžių Bledo pilis, vakaruose driekiasi Zakos slėnis. 55 km į šiaurės vakarus yra šalies sostinė Liubliana.